text: Kolde fødder efter møde med isbjerg  
  26 juli 2010 kl. 12.17
  Politiet leder efter en eller flere tyve, der mandag morgen fik noget i retning af et isbjerg ned over sig. Det fandt han ud af, da han åbnede døren til en kølebil.
  Bilen stod parkeret på Solsikkevej i et industriområde i Haderslev. Den var koblet til el-forsyningen for at holde køletemperaturen ned på minus 20 grader, men det observerede en eller flere personer ikke, da de besluttede at lukke op for de kolde varer.
  
  Is i hovedet
  De lagde heller ikke mærke til, at bilen var parkeret på en let skrånende terræn, men det fandt de hurtigt ud af. Da døren blev lukket op, rullede 12 bure med i alt 1800 kilo is ud af kølerummet. Tyven - eller tyvene - er nærmest blevet begravet i kasser med is. 
  Tyveriet blev opdaget, da kølebilens chauffør kom mandag morgen klokken 5,30. Isen var smeltet i nogle af kasserne, men de nederste var stadig frosne. 
  Hele ladningen blev sendt til destruktion. Der var is for 400.000 kroner. Tyven eller tyvene fik kolde fødder og stak af, og er stadig ikke fundet.
  